open-index/open-wikipedia-markdown huggingface dataset:
Intracom Telecom

μικρογραφία|Intracom Telecom HQ
Η **Intracom Telecom** είναι μία ελληνική εταιρεία τηλεπικοινωνίας, που ιδρύθηκε το 1977. Αποτελεί ένα διεθνή πάροχο τηλεπικοινωνιακών συστημάτων με τις δραστηριότητές της να επικεντρώνονται γεωγραφικά στην Ανατολική Ευρώπη, τη Μέση Ανατολή και την Αφρική, όπως επίσης τη Ρωσία και την Κοινοπολιτεία Ανεξάρτητων Κρατών και την περιοχή της Ασίας-Ειρηνικού. 

Στις 15 Δεκεμβρίου του 2005 η Intracom μετασχηματίστηκε σε εταιρία συμμετοχών (Intracom Holdings S.A.) με ταυτόχρονη ίδρυση τριών νέων θυγατρικών: Intracom Telecom, Intracom Defense και Intracom Services (σημερινή Net Company - Intrasoft). Τον Ιούνιο του 2006 κύριος μέτοχος της Intracom Telecom με 51% κατέστη η JSC Sitronics (Ρωσία). Από το 2015 αποκλειστικός μέτοχος της Intracom Telecom είναι η Intracom Middle East FZE.

## Παραπομπές


## Εξωτερικοί σύνδεσμοι
*INTRACOM TELECOM

Κατηγορία:Τηλεπικοινωνιακές επιχειρήσεις της Ελλάδας
Κατηγορία:Εταιρίες εισηγμένες στο Χρηματιστήριο Αθηνών
Ζονγκουλντάκ

Το **Ζονγκουλντάκ** (, εκ παραφθοράς από το * Σανδαράκη*, όνομα του οικισμού στα αρχαία και βυζαντινά χρόνια) είναι πόλη και πρωτεύουσα της επαρχίας Ζονγκουλντάκ στο Διαμέρισμα της Μαύρης Θάλασσας της Τουρκίας. Ο πληθυσμός της, σύμφωνα με την απογραφή του 2009, ήταν 108.792. Είναι ένα πολύ σημαντικό λιμάνι του Εύξεινου Πόντου εξαιτίας κυρίως του πλούσιου, σε κάρβουνο, υπεδάφους της περιοχής. Η πόλη κτίστηκε μόλις τον 19ο αιώνα, ως εμπορικό λιμάνι, για κοντινά ορυχεία κάρβουνου.

## Κλίμα
Το κλίμα της Ζονγκουλντάκ είναι εύκρατο, ωκεάνιο και αρκετά δροσερό (Κλιματική ταξινόμηση Κέππεν: *Cfb*). Η μέση ετήσια θερμοκρασία φθάνει τους 14°C. Ο ψυχρότερος μήνας, που είναι ο Ιανουάριος, έχει μέση θερμοκρασία 6°C, ενώ ο Ιούλιος, ο θερμότερος, έχει 22°C. Θερμοκρασίες που σπάνια πέφτουν κάτω από –5 °C ή ξεπερνούν τους 30 °C. Το ετήσιο ύψος βροχής φθάνει τα 1233 mm. Οι βροχοπτώσεις είναι κοινό φαινόμενο όλο τον χρόνο και είναι βαρύ από τον Δεκέμβριο έως και τον Μάρτιο, καταγράφεται επίσης περιστασιακή ελαφρά χιονόπτωση, αλλά γενικά η κάλυψη χιονιού είναι πρόσκαιρη.

## Παραπομπές


## Εξωτερικοί σύνδεσμοι
* 
* 
* Zonguldak sitesi 
* https://web.archive.org/web/20090429195252/http://www.zonguldaksitesi.com/ Τουριστικός Οδηγός Zonguldak 
* Επίσημη ιστοσελίδα του Κυβερνήτη της περιοχής 
* Ιστορία του Ζονγκουλντάκ
* Εικόνες του Ζονγκουλντάκ
* everything about of Zonguldak
* Zonguldak 

Κατηγορία:Ασιατικές πόλεις της Τουρκίας
Ριζούντα

Η **Ριζούντα** (τουρκικά: Rize, αρχαία ελληνικά: Ῥιζαῖον, αρμενικά: Ռիզե, γεωργιανά: რიზე) είναι η πρωτεύουσα της επαρχίας Ριζούντας, στην βορειοανατολική Τουρκία, στις ακτές του Εύξεινου Πόντου. Από αυτήν την πόλη κατάγονται και δύο Τούρκοι πολιτικοί, ο Ρετζέπ Ταγίπ Ερντογάν, πρώην Πρωθυπουργός και νυν Πρόεδρος της χώρας, και ο Μεσούτ Γιλμάζ, ο οποίος διετέλεσε Πρωθυπουργός της Τουρκίας, τη δεκαετία του 1990.

## Κλίμα
[μικρογραφία|αριστερά|Το [κάστρο της Ριζούντας]]
Το κλίμα της Ριζούντας είναι εύκρατο, ωκεάνιο και αρκετά δροσερό. Η μέση ετήσια θερμοκρασία φθάνει τους 14&nbsp;°C. Ο ψυχρότερος που είναι ο Ιανουάριος μήνας έχει μέση θερμοκρασία 6,5&nbsp;°C, ενώ ο Ιούλιος, ο θερμότερος έχει 22&nbsp;°C. Οι θερμοκρασίες που σπάνια πέφτουν κάτω από –5&nbsp;°C ή ξεπερνούν τους 30&nbsp;°C. Το ετήσιο ύψος βροχής φθάνει τα 2250 χιλιοστόμετρα. Πρόκειται για κάποια από τις υγρότερες περιοχές στο βόρειο ημισφαίριο. Οι βροχοπτώσεις είναι κοινές όλο το χρόνο και είναι βαρύ από τον Δεκέμβριο ως και τον Μάρτιο (χειμώνας), καταγράφεται επίσης περιστασιακή ελαφρά χιονόπτωση, αλλά γενικά η κάλυψη χιονιού είναι πρόσκαιρη. Λόγω του φαινομένου του θερμοκηπίου, οι μετεωρολόγοι προβλέπουν ότι πολλές καταιγίδες θα προκαλέσουν ισχυρότερες κατολισθήσεις και πλημμύρες στα επόμενα χρόνια. Επίσης, η δύση του ηλίου δεν ξεπερνά το καλοκαίρι τις 8 μ.μ.

## Παραπομπές


## Εξωτερικοί σύνδεσμοι
* 
* 

Κατηγορία:Ασιατικές πόλεις της Τουρκίας
Επαρχία Τοκάτης

Η **Τοκάτη** είναι επαρχία στη βόρεια Τουρκία. Στα βορειοδυτικά συνορεύει με την επαρχία Αμάσειας, στα νοτιοδυτικά με την Γιοζγκάτ, νοτιοανατολικά με την επαρχία Σεβάστειας ενώ στα νοτιοδυτικά συνορεύει με την επαρχία Ορντού. Η πρωτεύουσα της είναι η Τοκάτη, η οποία βρίσκεται 422 χιλιόμετρα από την Άγκυρα.

## Μνημεία
Δύο σημαντικά μνημεία της περιοχής αυτής είναι ο Μεντρεσές Χατουνίγιε του 15ου αιώνα, ο οποίος χτίστηκε από τον Σουλτάνο Βαγιαζίτ Β΄, και μία γέφυρα από την εποχή των Σελτζούκων, χτισμένη στον ποταμό Γεσίλ Ιρμάκ, του 12ου αιώνα.

## Παραπομπές


Τοκατ
Τοκάτη

Η **Τοκάτη** ή **Τοκάτ** ή **Ευδοκιάδα** () είναι η πρωτεύουσα της επαρχίας Τοκάτης, επαρχίας της Περιοχής της Μαύρης Θάλασσας, στην Τουρκία.

## Κλίμα
Η Τοκάτη έχει μεσογειακό κλίμα με καυτά καλοκαίρια (κλιματική ταξινόμηση Κέππεν:Csa) με σημαντικές θαλάσσιες και ηπειρωτικές επιρροές.

## Οικονομία
Ιστορικά, ο χαλκός εξορυσσόταν στην περιοχή.

## Παραπομπές


## Εξωτερικοί σύνδεσμοι
* Φωτογραφίες
* Tokat
* Tokat Reşadiye - Saraykışla Village Association
* Zile daily news portal 
* Yildiztepe, a small town in Zile 
* Cimitekke Belediyesi, another town in the northern region of the province famous with its always green summer resorts

Κατηγορία:Ασιατικές πόλεις της Τουρκίας
Καραμπούκ

Το **Καραμπούκ** (τουρκ.: Karabük) είναι κωμόπολη της βόρειας Τουρκίας. Είναι επίσης πρωτεύουσα της ομώνυμης επαρχίας. Σύμφωνα με την απογραφή του 2009, ο πληθυσμός της πόλης ήταν 108.167. Ο δήμος καλύπτει μία επιφάνεια 760 τ.χλμ., και η πόλη βρίσκεται σε υψόμετρο 354 m.

Το Καραμπούκ είναι μία από τις πιο νέες επαρχίες στο βόρειο κομμάτι της Ανατολίας, και βρίσκεται, γύρω στα 200 χιλιόμετρα βόρεια της Άγκυρας, 115 χλμ. από το Ζονγκουλντάκ και και 113 χλμ. από την Κασταμονή. Πριν να γίνει έδρα επαρχίας αποτελούσε δήμο της επαρχίας Ζονγκουλντάκ. Χτίστηκε τη δεκαετία του 1930 ως η έδρα της βιομηχανίας σιδήρου και χάλυβα της Τουρκίας.

## Ετυμολογία
Δεν υπάρχουν αποδεδειγμένα στοιχεία για την προέλευση του ονόματος. Το πιο πιθανόν είναι η λέξη από την τουρκική· *kara* σημαίνει "μαύρος" ή "γη" και *bük* σημαίνει "γωνία".

## Παραπομπές


## Εξωτερικοί σύνδεσμοι
*District governor's official web site 
*Kardemir official web site  
*Τουριστικός Οδηγός και Νέα 

Κατηγορία:Ασιατικές πόλεις της Τουρκίας
Επαρχία Γκιουμούσχανε

Η **επαρχία Αργυρούπολης** (τουρκικά: *Gümüşhane ili*, *Γκιουμουσχάνε*, ποντιακά: *Αργυρούπολη*) είναι επαρχία στην ιστορική περιοχή του Πόντου, στη σημερινή βόρεια Τουρκία, που συνορεύει με την επαρχία Μπαϊμπούρτ στα ανατολικά, την επαρχία Τραπεζούντας στα βόρεια, την επαρχία Κερασούντας στα δυτικά και την επαρχία Ερζιντζάν στα νότια. Η έκτασή της είναι 6.668 km2, και ο πληθυσμός της είναι 144.544 (2022). Ο πληθυσμός ήταν 186.953 το 2000. Η Αργυρούπολη είναι η πρωτεύουσα της επαρχίας. Η πόλη έχει πλούσια μεταλλευτική ιστορία (αργυρού και χαλκού) και αποτέλεσε πηγή εξαγωγών για την Τραπεζούντα.

## Αρχαιολογία
Τον Νοέμβριο του 2017, αρχαιολόγοι ανακοίνωσαν την ανακάλυψη μιας βυζαντινής σαρκοφάγου ηλικίας 1400 ετών στο αρχαίο χωριό των Σατάλων. Σύμφωνα με τους ερευνητές, υπήρχαν ελληνικές επιγραφές στο εξώφυλλο που έλεγαν «Ο μακάριος Κάνδης κοιμάται εδώ». Σύμφωνα με τον διευθυντή του Μουσείου Αργυρούπολης, το σπασμένο τμήμα της σαρκοφάγου, το οποίο θεωρείται ότι έχει μήκος 2,5 μέτρα, πιστεύεται ότι βρίσκεται κάτω από το έδαφος.

## Παραπομπές


## Εξωτερικοί σύνδεσμοι
*
Επαρχία Καραμπούκ

Το **Καραμπούκ** είναι επαρχία της βορειοδυτικής Τουρκία. Διοικητικά βρίσκεται στο Διαμέρισμα της Μαύρης Θάλασσας.

Η κύρια πόλη της είναι το Καραμπούκ, το οποίο βρίσκεται 200 χιλιόμετρα βόρεια της Άγκυρας και περίπου 100 χιλιόμετρα νότια από τις ακτές του Εύξεινου Πόντου. Το Καραμπούκ βρίσκεται πάνω στη Εθνική Οδό Μπαρτίν - Άγκυρας, η οποία ήταν στα αρχαία χρόνια ένας σημαντικός δρόμος ανάμεσα στην Άμαστρις στην ακτή της Μαύρης Θάλασσας και την Κεντρική Ανατολία. Επίσης, το τρένο της σιδηροδρομικής γραμμής Άγκυρας - Ζονγκουλντάκ περνάει από την επαρχία.

Σε αυτήν την επαρχία βρίσκεται επίσης η Σαφράμπολη, ιστορική πόλη της Τουρκίας, που αποτελεί Μνημείο Παγκόσμιας Κληρονομιάς της UNESCO.

## Παραπομπές


## Εξωτερικοί σύνδεσμοι

*  Επίσημος ιστότοπος του Κυβερνήτη
*  Επίσημος ισότοπος της Επαρχίας
* Τουριστικός Οδηγός Καραμπούκ
*  Eflani News

Καραμπουκ
Χειρογαλέος

Ο ***Χειρογαλέος*** (*Cheirogaleus*) είναι γένος λεμούριων της οικογένειας των Χειρογαλεΐδων, τα μέλη του οποίου καλούνται και **λεμούριοι νάνοι**. Όπως όλα τα είδη λεμούριων, τα είδη του γένους βρίσκονται μόνο στη Μαδαγασκάρη.

## Περιγραφή
Οι χειρογαλέοι έχουν μήκος σώματος 19-27 cm και ουρά μήκους 16-17 cm, είναι έτσι μεγαλύτεροι από τους μικροκήβους αλλά μικρότεροι από τους απαλεμούριους. Το κεφάλι τους είναι πιο σφαιρικό εν συγκρίσει με τα αλεπουδοειδή κεφάλια των άλλων λεμούριων, ωστόσο το ρύγχος τους είναι πιο μυτερό από αυτό των απαλεμούριων. Τα οπίσθια άκρα τους είναι ελαφρώς μεγαλύτερα από τα πρόσθια, αλλά όχι τόσο επιμηκυμένα όπως των λεπιλεμουρίδων ή των ιντριίδων. Έχουν δείκτη άκρων κατά μέσο όρο 71. Εν αντιθέσει με τα περισσότερα άλλα πρωτεύοντα, το άρπαγμά τους μοιάζει περισσότερο με αυτό των μαϊμούδων της Νότιας Αμερικής, καθώς αρπάζουν αντικείμενα ή κλαδιά μεταξύ του δεύτερου και του τρίτου δακτύλου, παρά μεταξύ του δείκτη και του αντίχειρα. 

Οι χειρογαλέοι διαβιούν στα κατώτερα στρώματα του φυλλώματος στα παράκτια δάση της ανατολικής Μαδαγασκάρης. Είναι νυκτόβια ζώα και τετράποδα. Έχουν μία περίοδο νάρκης κατά τη χειμερινή περίοδο η οποία διαρκεί τέσσερεις με πέντε μήνες. Η ουρά τους λειτουργεί ως αποθήκη λίπους, το περισσότερο από το οποίο καταναλώνεται τις περιόδους που η τροφή είναι ανεπαρκής. Όπως οι περισσότεροι νυκτόβιοι προπίθηκοι, οι χειρογαλέοι αναφέρεται ότι ζουν μοναχικά είτε σε ζεύγη. Φωλιάζουν σε κοιλότητες δέντρων όπου συχνά κοιμούνται μαζί σε ελικοειδή στάση. Σημαδεύουν τις περιοχές τους με κόπρανα και οσμές. Η δίαιτά τους αποτελείται κυρίως από φρούτα και λουλούδια ενώ φαίνεται ότι συμμετέχουν στη γονιμοποίηση συγκεκριμένων φυτών.

## Ταξινόμηση
Τα είδη χωρίζονται σε δύο ομάδες. 

* **Γένος ''Χειρογαλέος (Cheirogaleus)***: Λεμούριοι νάνοι
** ομάδα *C. medius*
*** *Χειρογαλέος ο μέσος* - *Cheirogaleus medius*, Λεμούριος νάνος με παχιά ουρά
*** *Χειρογαλέος ο λίπουρος* - *Cheirogaleus adipicaudatus*, Νότιος λεμούριος νάνος με παχιά ουρά
** ομάδα *C. major* 
*** *Χειρογαλέος ο μείζον* - *Cheirogaleus major*, Μείζων λεμούριος νάνος,
*** *Χειρογαλέος του Κρόσλεϊ* - *Cheirogaleus crossleyi*, Λεμούριος νάνος με φουντωτά αυτιά 
*** *Χειρογαλέος ο μικροσκοπικός* - *Cheirogaleus minusculus*, Ελάσσων σιδηρογκρί λεμούριος νάνος
*** *Χειρογαλέος ο φαιός* - *Cheirogaleus ravus*, Μείζων σιδηρογκρί λεμούριος νάνος 
*** *Χειρογαλέος του Σίμπρι* - *Cheirogaleus sibreei'', Λεμούριος νάνος του Σίμπρι

## Παραπομπές


## Εξωτερικοί σύνδεσμοι
* 
* 

Κατηγορία:Χειρογαλεΐδες
Μάχη του Καλλίνικου

:*Να μη συγχέεται με τη [[Μάχη στο Καλλίνικον (531)]] της Μεσοποταμίας.*

Η **μάχη του Καλλίνικου** πραγματοποιήθηκε το 171 π.Χ. ανάμεσα στους Ρωμαίους του Πόπλιου Λικίνιου Κράσσου και τους Μακεδόνες του Περσέα στην πόλη Καλλίνικο κοντά στη Λάρισα, κατά τον Τρίτο Μακεδονικό Πόλεμο. Νικητές εξήλθαν οι Μακεδόνες.

## Πηγές
* Οι Μεγαλύτερες Μάχες του Αρχαίου Ελληνικού Κόσμου, εκδόσεις Τάλως, σελ. 393

Κατηγορία:Μάχες ρωμαϊκού στρατού
Κατηγορία:Μάχες μακεδονικού στρατού
Κατηγορία:Μάχες των Μακεδονικών Πολέμων
Πρωτάθλημα Ελλάδας κόρφμπολ

Το **ελληνικό πρωτάθλημα [[Κόρφμπολ]]** διοργανώθηκε για πρώτη φορά το 2006, απο την Ελληνική Ομοσπονδία Κόρφμπολ και Αθλοσφαίρισης. Πρώτη νικήτρια ήταν η ομάδα "Μυκήνες Θεσσαλονίκης".

## Εξωτερικοί σύνδεσμοι
*Κόρφμπολ: Ενα άθλημα με πολλά... παράδοξα  ethnos.gr
*hellaskorfball.blogspot.com
*Το παιχνίδι της ισότητας, Τα Νέα

Κόρφμπολ
C6H10O

Ο μοριακός τύπος **C<sub>6</sub>H<sub>10</sub>O** μπορεί να αναφέρεται στα ακόλουθα 160 ισομερή:
# Εξεν-1-όλη-1 (ελάσσων ταυτομερές της εξανάλης) με σύντομο συντακτικό τύπο CH3CH2CH2CH2CH=CHOH.
# Εξεν-2-όλη-1 με σύντομο συντακτικό τύπο CH3CH2CH2CH=CHCH2OH (2 γεωμετρικά ισομερή).
# Εξεν-3-όλη-1 με σύντομο συντακτικό τύπο CH3CH2CH=CHCH2CH2OH (2 γεωμετρικά ισομερή).
# Εξεν-4-όλη-1 με σύντομο συντακτικό τύπο CH3CH=CHCH2CH2CH2OH (2 γεωμετρικά ισομερή).
# Εξεν-5-όλη-1 με σύντομο συντακτικό τύπο CH2=CHCH2CH2CH2CH2OH.
# Εξεν-1-όλη-2 (ελάσσων ταυτομερές της εξανόνης-2) με σύντομο συντακτικό τύπο CH3CH2CH2CH2C(OH)=CH2.
# Εξεν-2-όλη-2 (ελάσσων ταυτομερές της εξανόνης-2) με σύντομο συντακτικό τύπο CH3CH2CH2CH=C(OH)CH3 (2 γεωμετρικά ισομερή).
# Εξεν-3-όλη-2 με σύντομο συντακτικό τύπο CH3CH2CH=CHCH(OH)CH3 (2 γεωμετρικά + 2 οπτικά = 4 στερεοϊσομερή).
# Εξεν-4-όλη-2 με σύντομο συντακτικό τύπο CH3CH=CHCH2CH(OH)CH3 (2 γεωμετρικά + 2 οπτικά = 4 στερεοϊσομερή).
# Εξεν-5-όλη-2 με σύντομο συντακτικό τύπο CH2=CHCH2CH2CH(OH)CH3 (2 οπτικά ισομερή).
# Εξεν-1-όλη-3 με σύντομο συντακτικό τύπο CH3CH2CH2CH(OH)CH=CH2 (2 οπτικά ισομερή).
# Εξεν-2-όλη-3 (ελάσσων ταυτομερές της εξανόνης-3) με σύντομο συντακτικό τύπο CH3CH2CH2C(OH)=CHCH3 (2 γεωμετρικά ισομερή).
# Εξεν-3-όλη-3 (ελάσσων ταυτομερές της εξανόνης-3) με σύντομο συντακτικό τύπο CH3CH2CH=C(OH)CH2CH3 (2 γεωμετρικά ισομερή).
# Εξεν-4-όλη-3 με σύντομο συντακτικό τύπο CH3CH=CHCH(OH)CH2CH3 (2 γεωμετρικά + 2 οπτικά = 4 στερεοϊσομερή).
# Εξεν-5-όλη-3 με σύντομο συντακτικό τύπο CH2=CHCH2CH(OH)CH2CH3 (2 οπτικά ισομερή).
# 2-μεθυλοπεντεν-1-όλη-1 (ελάσσων ταυτομερές της 2-μεθυλοπεντανάλης) με σύντομο συντακτικό τύπο CH3CH2CH2C(CH3)=CHOH (2 γεωμετρικά ισομερή).
# 3-μεθυλοπεντεν-1-όλη-1 (ελάσσων ταυτομερές της 3-μεθυλοπεντανάλης) με σύντομο συντακτικό τύπο CH3CH2CH(CH3)CH=CHOH (2 γεωμετρικά + 2 οπτικά = 4 στερεοϊσομερή).
# 4-μεθυλοπεντεν-1-όλη-1 (ελάσσων ταυτομερές της 4-μεθυλοπεντανάλης) με σύντομο συντακτικό τύπο (CH3)2CHCH2CH=CHOH (2 γεωμετρικά ισομερή).
# 2-μεθυλοπεντεν-2-όλη-1 με σύντομο συντακτικό τύπο CH3CH2CH=C(CH3)CH2OH (2 γεωμετρικά ισομερή).
# 3-μεθυλοπεντεν-2-όλη-1 με σύντομο συντακτικό τύπο CH3CH2C(CH3)=CHCH2OH (2 γεωμετρικά ισομερή).
# 4-μεθυλοπεντεν-2-όλη-1 με σύντομο συντακτικό τύπο (CH3)2CH=CHCH2OH (2 γεωμετρικά ισομερή).
# 2-μεθυλοπεντεν-3-όλη-1 με σύντομο συντακτικό τύπο CH3CH=CHCH(CH3)CH2OH (2 γεωμετρικά + 2 οπτικά = 4 στερεοϊσομερή).
# 3-μεθυλοπεντεν-3-όλη-1 με σύντομο συντακτικό τύπο CH3CH=C(CH3)CH2CH2OH (2 γεωμετρικά ισομερή).
# 4-μεθυλοπεντεν-3-όλη-1 με σύντομο συντακτικό τύπο (CH3)2CH=CHCH2CH2OH (2 γεωμετρικά ισομερή).
# 2-μεθυλοπεντεν-4-όλη-1 με σύντομο συντακτικό τύπο CH2=CHCH2CH(CH3)CH2OH (2 οπτικά ισομερή).
# 3-μεθυλοπεντεν-4-όλη-1 με σύντομο συντακτικό τύπο CH2=CHCH(CH3)CH2CH2OH (2 οπτικά ισομερή).
# 4-μεθυλοπεντεν-4-όλη-1 με σύντομο συντακτικό τύπο CH2=C(CH3)CH2CH2CH2OH.
* Όχι τελειωμένη λίστα.
Ανάργυρος Σιμόπουλος

Ο **Ανάργυρος Σιμόπουλος** (1837-1908) ήταν Υπουργός Οικονομικών στην Κυβέρνηση του Δημητρίου Ράλλη και στις κυβερνήσεις του Γεώργιου Θεοτόκη, στο κόμμα του οποίου ήταν από τα βασικότερα στελέχη.
  
## Βιογραφικό
Ο Ανάργυρος Σιμόπουλος εκλέχτηκε πρώτη φορά βουλευτής στην Παρνασσίδα, από όπου ήταν η καταγωγή του, το 1882. Στην κυβέρνηση του Χαρίλαου Τρικούπη (1892-1893) ήταν υπουργός Δικαιοσύνης. Το 1897 συμμετείχε στην κυβέρνηση του Δημητρίου Ράλλη αναλαμβάνοντας το Υπουργείο Οικονομικών. Την ίδια θέση ανέλαβε στις κυβερνήσεις του Γεώργιου Θεοτόκη: στην πρώτη τη διετία 1899-1901, στη δεύτερη το 1903, στη τρίτη τη διετία 1903-1904 και στην τελευταία από το 1905 μέχρι το 1908. Ο Σιμόπουλος είχε διετελέσει υποδιοικητής της Εθνικής Τράπεζας.

Το 1900, κατά την πρώτη θητεία της κυβέρνησης του Θεοτόκη, ο Σιμόπουλος ως υπουργός Οικονομικών και ο πρωθυπουργός και Υπουργός Εσωτερικών Γεώργιος Θεοτόκης υπέγραψαν για λογαριασμό της κυβέρνησης σύμβαση για την επέκταση της σιδηροδρομικής γραμμής Βόλου –Άνω Λεχωνίων μέχρι τις Μηλιές Πηλίου.

Στις 24 Μαΐου του 1906 ο Σιμόπουλος, κατέθεσε στη Βουλή νομοσχέδιο, στο άρθρο 31 του οποίου προβλεπόταν η ίδρυση στην Αθήνα σχολής για τη μόρφωση δημοσίων υπαλλήλων διαφόρων κλάδων. Σύμφωνα με το νομοσχέδιο προϋπόθεση για την εγγραφή στην εν λόγω σχολή θα ήταν η κατοχή απολυτήριου γυμνασίου ενώ οι σπουδαστές θα πλήρωναν δίδακτρα. Η σχολή θα είχε τέσσερα τμήματα, εφοριακό, ταμιακό, τελωνειακό και διοικητικό και οι απόφοιτοι θα διορίζονταν σε κλάδο του αντίστοιχου τμήματος. Το νομοσχέδιο αυτό δε ψηφίστηκε τελικά από τη Βουλή.

## Παραπομπές


Κατηγορία:Έλληνες οικονομολόγοι
Κατηγορία:Βουλευτές Παρνασσίδος
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Οικονομικών
Νταντά Αμέσου Δράσεως

***Νταντά αμέσου δράσεως*** (Αγγλ. **The Nanny**) είναι ο τίτλος Αμερικανικής τηλεοπτικής σειράς συμπαραγωγής Sternin & Fraser Ink, Inc. και της Highschool Sweethearts σε συνεργασία με την TriStar Television για το δίκτυο CBS. Προβλήθηκε πρώτη φορά στις 3 Νοεμβρίου 1993 έως και τις 12 Μαΐου 1999, με πρωταγωνίστρια και δημιουργό την Φραν Ντρέσερ ως Φραν Φάιν, μια Εβραία κάτοικο του Κουίνς της Νέας Υόρκης η οποία παραδόξως γίνεται η νταντά τριών παιδιών από τη βρετανική/νεοϋορκέζικη ανώτερη τάξη.

Η σειρά βραβεύτηκε με το Rose d'Or το 2006 (FRAPA Format Award, Scripted Format) και με Βραβείο Έμμυ το 1995 (Outstanding Individual Achievement in Costuming for a Series).

## Απήχηση
Προβλήθηκε σε πάνω από 90 χώρες του κόσμου με επιτυχία, μεταξύ των οποίων και στην Ελλάδα, ενώ 10 χώρες από αυτές πήραν τα δικαιώματα του σεναρίου της και το προσάρμοσαν η καθεμιά σε δική της διασκευή. Η σειρά έκανε πρεμιέρα στην ελληνική τηλεόραση στο MEGA, όπου προβαλλόταν μεταξύ 1993-1999.

Λόγω της υψηλής της τηλεθέασης, η σειρά διασκευάστηκε και στην ελληνική γλώσσα και προβλήθηκε από το ίδιο κανάλι τις σεζόν 2003-2005 με πρωταγωνιστές τη Μαρία Λεκάκη και τον Κώστα Αποστολίδη. 

## Πλοκή
Το *Νταντά αμέσου δράσεως* βασίζεται κυρίως στην ιστορία της ενρινόφωνης Φραν Φάιν (την υποδύεται η Φραν Ντρέσερ) η οποία είναι από το Φλόσινγκ. Η Φραν εμφανίζεται στην πόρτα του πλούσιου Άγγλου χήρου, θεατρικού παραγωγού του Μπρόντγουεϊ, Μάξγουελ Σέφιλντ (Τσαρλς Σόνεσι), ενώ πουλάει καλλυντικά. 

## Καστ
### Κύριοι συντελεστές

Το *Νταντά αμέσου δράσεως* διατήρησε ένα κύριο καστ, κρατώντας το ίδιο σετ χαρακτήρων για την συνολική εξαετή προβολή του. Πολυάριθμοι δευτερεύοντες χαρακτήρες και τα αντικείμενα του πόθου τους εμφανίσθηκαν ενδιαμέσως για να συμπληρώσουν ιστορίες που εξελίσσονταν γύρω από αυτόν τον σκληρό πυρήνα της ομάδας.

## Παραπομπές


Κατηγορία:Αμερικανικές τηλεοπτικές σειρές
Κατηγορία:Κωμικές τηλεοπτικές σειρές
Κατηγορία:Τηλεοπτικές σειρές του CBS
Κατηγορία:Sitcoms
Παπαγεωργίου

Το λήμμα **Παπαγεωργίου** μπορεί να σχετίζεται με κάποιο από τα παρακάτω πρόσωπα:

*Αθανάσιος Παπαγεωργίου (1954- ), Έλληνας πολιτικός, βουλευτής Πιερίας του ΠΑΣΟΚ
*Αλεξάνδρα Παπαγεωργίου, αθλήτρια στο αγώνισμα της σφυροβολίας  (1980-)
* Β.Παπαγεωργίου (1987-), Πρωταθλητής Ελλάδας αναρρίχησης (2002) 
*Βασίλειος Γ. Παπαγεωργίου (1882- 1973), αθλητής του στίβου
*Βασίλης Παπαγεωργίου, συγγραφέας και μεταφραστής (1955-)
*Γεώργιος Παπαγεωργίου (1908-1990), γιατρός και πολιτικός, βουλευτής Λασιθίου της ΕΔΑ
*Γεώργιος Δ. Παπαγεωργίου (1894-1951), Έλληνας στρατιωτικός και πολιτικός
*Γιώργος Παπαγεωργίου, βουλευτής Ευβοίας του ΠΑΣΟΚ
*Ηλίας Παπαγεωργίου, ποδοσφαιριστής (1925-)
*Θανάσης Παπαγεωργίου, Έλληνας ηθοποιός
*Ιωάννης Παπαγεωργίου, Μακεδονομάχος οπλαρχηγός από τη Γουμένισσα
*Ιωάννης Γ. Παπαγεωργίου (1904-1983), βουλευτής και δημοσιογράφος
*Κωνσταντίνος Παπαγεωργίου (1921-2009), πολιτικός, βουλευτής Κοζάνης με το ΠΑΣΟΚ
*Κωνσταντίνος Παπαγεωργίου (1911-1984), πολιτικός, βουλευτής Πιερίας της ΕΡΕ
*Ναπολέων Παπαγεωργίου, αθλητής στο αγώνισμα του ακοντισμού (1908-1991)
* Αδελφοί Νικόλας Παπαγεωργίου (1930-2022) και Λεωνίδας Παπαγεωργίου, εθνικοί ευεργέτες από τη Σιάτιστα
*Νικόλαος Α. Παπαγεωργίου, γιατρός και πολιτικός (1901-1983)
*Πέτρος Παπαγεωργίου (1926-2020), αθλητής του στίβου
*Πέτρος Παπαγεωργίου (1957-), αθλητής του στίβου
*Φιλώτας Παπαγεωργίου, νομικός (1882-1947)
*Χρήστος Κ. Παπαγεωργίου (19??-2001), πολιτικός μηχανικός και νομάρχης 
*Χρυσόστομος Παπαγεωργίου, Μακεδονομάχος οπλαρχηγός από τη Δράμα
*Μαργαρίτα Παπαγεωργίου, ηθοποιός
Μανιπούρ

Η **Μανιπούρ** είναι μία από τις 28 Ομόσπονδες Πολιτείες που συγκροτούν σήμερα την Ινδία.

Βρίσκεται στο βορειοανατολικό τμήμα της χώρας. Η συνολική της έκταση είναι 22.347 τ.χλμ., ενώ ο πληθυσμός της περίπου 2.338.600. Πρωτεύουσά της είναι η πόλη Ιμφάλ. Αναγνωρίστηκε επίσημα από το ινδικό κράτος το 1972 ως πολιτεία.

Στην περιοχή βρίσκονται φυλές διαφορετικών θρησκευτικών καταβολών, με τους Μεϊτέι (ινδουιστές) να αποτελούν την πλειοψηφία με 53%.

## Παραπομπές


## Πηγές
* "Stateman΄s Year-Book 1987-88" σελ.650-651.
* "Εγκυκλοπαίδεια Πάπυρος Λαρούς Μπριτάννικα".
* **Lucien Bianco** (1975) *Asia Contemporánea * Siglo XXI, Madrid, Historia Universal Siglo XXI, 33

## Εξωτερικοί σύνδεσμοι

* Επίσημη ιστοσελίδα της κυβέρνησης της Μανιπούρ
* Online εγκυκλοπαίδεια της Μανιπούρ
* Siroy , η παρουσία
* Η Μανιπούρ σε Online Κοινότητα Ιστοσελίδα
* E - Pao.net - Η πιο αναλυτική ιστοσελίδα για Μανιπούρ
* ISTV Καλωδιακό δίκτυο τηλεόρασης που έχει έδρα στο Ιμπχάλ 
* Σχόλια Μανιπούρ : Μια συλλογική ομάδα blog του Μανιπούρ
* Kanglaonline : Νέα της Μανιπούρ 
* Ιστορία του Μανιπούρ
* Northeasterner : Beautiful People 
* Γλωσσικοί πόροι (γλώσσα) Manipuri
* http://www.gomanipur.com
* Αγώνας ενάντια των πολέμων 
* Hmar tribals — Hmar.net
* Website about Manipur
* ManipurOnline
* Manipur Diaspora Thinktank 
* Professionals of North East India across the World 
* Manipur History
* Voice of Northeast India
* A Manipuri scholar in the United States 
* Dilip Mutum’s Imphal page

Κατηγορία:Ομόσπονδες Πολιτείες Ινδίας
Σιδέρης Πράτσικας

Ο **Σιδέρης Πράτσικας** ήταν έμπορος, κτηματίας και πολιτικός.
## Βιογραφία
Γεννήθηκε στην Δρόβιανη Ηπείρου και εγκαταστάθηκε στην Πάτρα μετά την Επανάσταση. Ασχολήθηκε με το εμπόριο, στο οποίο διακρίθηκε, ίδρυσε την ασφαλιστική εταιρεία "Η Πρόοδος" και αγόρασε τεράστιες εκτάσεις γης. Τιμήθηκε από τον βασιλιά Όθωνα με τον Χρυσό Σταυρό και το 1847 εξελέγη δημοτικός σύμβουλος Πατρών. Το 1850 εξελέγη βουλευτής Πατρών.

Απεβίωσε στις 14 Ιουλίου 1858 στην Πάτρα. Δεν ήταν παντρεμένος.

## Πηγές


Κατηγορία:Έλληνες επιχειρηματίες
Κατηγορία:Βουλευτές Πατρών
Σ
Στράτης Στρατήγης

Ο **Στράτης Στρατήγης** (1933-2023) ήταν Έλληνας πολιτικός και δικηγόρος.

Γεννήθηκε στην Αθήνα και ήταν γιος του Ευάγγελου Στρατήγη, δικηγόρου και βουλευτή. Σπούδασε νομικά στο πανεπιστήμιο της Βασιλείας και στη Σχολή Οικονομικών Επιστημών του Πανεπιστημίου του Λονδίνου (London School of Economics). Την περίοδο 1974 - 1975 διετέλεσε γενικός γραμματέας του Υπουργείου Εμπορικής Ναυτιλίας, την περίοδο 1978 - 1980 πρόεδρος του Οργανισμού Λιμένος Πειραιώς κ.ά. Εξελέγη βουλευτής επικρατείας με τη Νέα Δημοκρατία το 1985.

Κατοικούσε στην Πλάκα, στο αρχοντικό Γάσπαρη. Απεβίωσε στις 16 Φεβρουαρίου 2023.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες βουλευτές επικρατείας
Χριστίνα της Δανίας

Η **Χριστίνα της Δανίας** (1522-1590) ήταν πριγκίπισσα της Δανίας, δούκισσα του Μιλάνου από τον πρώτο γάμο της της Λωρραίνης από τον δεύτερο και στην συνέχεια αντιβασιλιά της Λωρραίνης (1545 - 1552) για λογαριασμό του ανήλικου γιου της Καρόλου. Παντρεύτηκε (1533) τον Φραγκίσκο Β' Σφόρτσα που πέθανε σε δύο χρόνια χωρίς να αποκτήσουν παιδιά, στη συνέχεια έζησε στην αυλή της θείας της Μαρίας της Ουγγαρίας κυβερνήτη των Κάτω Χωρών που την αγαπούσε αφού την είχε μεγαλώσει μετά τον θάνατο της μητέρας της.
To 1541 παντρεύτηκε τον Φραγκίσκο του Μπάρ διάδοχο του δουκάτου της Λωρραίνης που διαδέχθηκε τον πατέρα του Αντώνιο ως δούκας της Λωρραίνης (1544) αλλά πέθανε το επόμενο έτος αφήνοντας την Χριστίνα αντιβασιλιά για λογαριασμό του μεγαλύτερου γιου τους Καρόλου. Το 1552 η Γαλλία επιτέθηκε στη Λωρραίνη αναγκάζοντας την Χριστίνα να παραιτηθεί από την αντιβασιλεία παρέδωσε τον γιό της στη Γαλλική αυλή ως όμηρο. Έφυγε για τις Κάτω Χώρες όπου μετά τον θάνατο της θείας της (1558) αγωνίστηκε να την αντικαταστήσει, δεν τα κατάφερε αφού πήρε τη θέση η Μαργαρίτα της Πάρμας και η Χριστίνα επέστρεψε στην Λωρραίνη. Στη Λωρραίνη έγινε σύμβουλος του γιου της και αντιβασιλιάς την εποχή που απουσίαζε, αυτοονομάστηκε βασίλισσα της Δανίας Νορβηγίας και Σουηδίας ενώ συνωμότησε να εκθρονίσει τον δεύτερο ξάδελφο της βασιλιά της Δανίας Φρειδερίκο Β'. Την εποχή του πολέμου μεταξύ Δανίας και Σουηδίας (1563 - 1570) προσπάθησε να παντρέψει την κόρη της Ρενάτα με τον βασιλιά της Δανίας Φρειδερίκο Β' και της Σουηδίας Έρικ ΙΔ' αλλά απέτυχε.

## Οικογένεια
Με τον σύζυγό της Φραγκίσκο παιδιά της ήταν:

* Κάρολος Γ΄ 1543-1608, δούκας της Λωρραίνης.
* Ρενάτα 1544-1602, παντρεύτηκε τον Γουλιέλμο Ε΄ των Βίττελσμπαχ δούκα της Βαυαρίας.
* Δωροθέα 1545-1621, παντρεύτηκε τον Έρικ Β΄ των Γουέλφων δούκα του Μπράουνσβαϊγκ-Λύνεμπουργκ.

## Παραπομπές


Χριστινα
Κατηγορία:Σουηδέζες πριγκίπισσες
Κατηγορία:Πριγκίπισσες της Νορβηγίας
Κατηγορία:Δούκισσες του Μιλάνου
562 Σαλώμη

Η **Σαλώμη (Salome)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,853. Ανακαλύφθηκε το 1905 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το ονομά της από τη βιβλική μορφή Σαλώμη, κόρη της Ηρωδιάδας.

## Φυσικά χαρακτηριστικά
Η μέση διάμετρος της Σαλώμης εκτιμάται σε 30,68 χιλιόμετρα. Ο φασματικός τύπος της είναι **S**, ενώ το άλβεδό της είναι 0,197. Είναι άγνωστο αν και με ποια περίοδο περιστρέφεται η Σαλώμη γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Σαλωμη
563 Σουλέικα

Η **Σουλέικα (Suleika)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,50. Ανακαλύφθηκε το 1905 από τον Γερμανό αστρονόμο Πάουλ Γκετζ, που παρατηρούσε από τη Χαϊδελβέργη, και πήρε το όνομά της από ένα πρόσωπο του έργου *Έτσι μίλησε ο Ζαρατούστρα* του Φ. Νίτσε.

## Φυσικά χαρακτηριστικά
Η μέση διάμετρος της Σουλέικα εκτιμάται σε 53,3 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,248. Η Σουλέικα περιστρέφεται γύρω από τον εαυτό της μία φορά κάθε 5 ώρες και 41 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Σουλεικα
564 Ντούντου

Ο **Ντούντου (Dudu)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,17. Ανακαλύφθηκε το 1905 από τον Γερμανό αστρονόμο Πάουλ Γκετζ, που παρατηρούσε από τη Χαϊδελβέργη, και πήρε το όνομά του από ένα πρόσωπο του έργου *`Ετσι μίλησε ο Ζαρατούστρα* του Φ. Νίτσε.

## Φυσικά χαρακτηριστικά
Η μέση διάμετρος του Ντούντου εκτιμάται σε 49,56 χιλιόμετρα. Ο φασματικός τύπος του είναι **Xc** (τύπος ανθρακούχου), ενώ το άλβεδό του είναι 0,048. Ο Ντούντου περιστρέφεται γύρω από τον εαυτό του μία φορά κάθε 8 ώρες και 53 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ντουντου
565 Μαρμπαχία

Η **Μαρμπαχία (Marbachia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,72. Ανακαλύφθηκε το 1905 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από τη Γερμανική πόλη Μάρμπαχ επί του ποταμού Νέκκαρ, γενέτειρα του λογοτέχνη Φρίντριχ Σίλερ.

## Φυσικά χαρακτηριστικά
Η μέση διάμετρος της Μαρμπαχίας εκτιμάται σε 27,56 χιλιόμετρα. Ο φασματικός τύπος της είναι πιθανώς **S** (λιθώδης), ενώ το άλβεδό της είναι 0,103. Η Μαρμπαχία περιστρέφεται γύρω από τον εαυτό της μία φορά κάθε 4 ώρες και 35 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μαρμπαχια
566 Στερεοσκοπία

Η **Στερεοσκοπία (Stereoskopia)** είναι ένας πολύ μεγάλος αλλά σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 7,875. Ανακαλύφθηκε το 1905 από τον Γερμανό αστρονόμο Πάουλ Γκετζ, που παρατηρούσε από τη Χαϊδελβέργη, και πήρε το όνομά της από την οπτική συσκευή στερεοσκόπιο.

## Φυσικά χαρακτηριστικά
Η μέση διάμετρος της Στερεοσκοπίας εκτιμάται σε 168,16 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,038. Είναι άγνωστο αν και με ποια περίοδο περιστρέφεται η Στερεοσκοπία γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Στερεοσκοπια
569 Μίσα

Η **Μίσα (Misa)** είναι ένας αρκετά μεγάλος αλλά πολύ σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,08. Ανακαλύφθηκε το 1905 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από μία θεότητα του ορφικού κύκλου.

## Φυσικά χαρακτηριστικά
Η μέση διάμετρος της Μίσα εκτιμάται σε 72,94 χιλιόμετρα. Ο φασματικός της τύπος είναι **Cg** (ανθρακούχος), ενώ το άλβεδό της είναι μόλις 0,030. Η Μίσα περιστρέφεται γύρω από τον εαυτό της μία φορά κάθε 13 ώρες και 9 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μισα
Τέταρτος Μακεδονικός Πόλεμος

Ο **Τέταρτος Μακεδονικός Πόλεμος** (150 π.Χ. - 148 π.Χ.) ήταν ο τελευταίος πόλεμος ανάμεσα στο Μακεδονικό βασίλειο και τη Ρωμαϊκή Δημοκρατία κατά τους Μακεδονικούς Πόλεμους.

Μετά την ήττα του Περσέα στην Πύδνα και τη λήξη του Τρίτου Μακεδονικού Πόλεμου (168 π.Χ.), η Μακεδονία χωρίστηκε από τους Ρωμαίους σε τέσσερις περιοχές. 

Τότε εμφανίστηκε ο Ανδρίσκος, ο οποίος διέδιδε πως ήταν γιος του Περσέα. Τότε όμως εξορίσθηκε από τους Ρωμαίους σε κάποια πόλη της Ιταλίας, αλλά κατέφυγε στην Μίλητο. Εκεί φυλακίσθηκε αλλά αφέθηκε ελεύθερος. Τότε άρχισαν πολλοί άνθρωποι να τον πιστεύουν και βασιλιάδες του έδιναν στρατιώτες. Μάλιστα κατέλαβε τη Μακεδονία και οι Ρωμαίοι βλέποντας ότι απειλούσε την κυριαρχία τους έστειλαν στην Ελλάδα το στρατηγό Πόπλιο Ιουβέντιο. Στη μάχη που πραγματοποιήθηκε το 148 π.Χ. ο Ιουβέντιος πέθανε και ο Ανδρίσκος κέρδισε μια μεγάλη νίκη. 

Στη συνέχεια εισέβαλλε στη Θεσσαλία όπου προξένησε πολλές καταστροφές και προσεταιρίστηκε τους Θράκες. Μετά την ήττα τους, οι Ρωμαίοι έστειλαν το στρατηγό Κόιντο Καικίλιο Μέτελλο. Ο Άτταλος, βασιλιάς της Περγάμου, συνέδραμε με πλοία τον Μέτελλο και ο Ανδρίσκος φοβούμενος δεν πλησίασε με το στρατό του τις παραθαλλάσιες περιοχές. Έτσι κινήθηκε στην Πύδνα. Εκεί χώρισε το στρατό του σε δύο μέρη. Το ένα το άφησε στην περιοχή αυτή και το άλλο το έστειλε στη Θεσσαλία για να την καταλάβει. Ο Μέτελλος όμως κατάφερε να νικήσει τον Ανδρίσκο στη μάχη. Ύστερα ο Ανδρίσκος κατευθύνθηκε στη Θράκη όπου αντιμετώπισε ξανά το Ρωμαίο στρατηγό και ηττήθηκε και πάλι κι εκείνος προδώθηκε από το Θράκα Βύζη. Τελικά μετά την ήττα του κόσμησε το θρίαμβο του Μέτελλου στη Ρώμη και πέθανε το 146 π.Χ. Έτσι η Μακεδονία έγινε ρωμαϊκή επαρχία. 

Οι Ρωμαίοι τότε στράφηκαν στη νότια Ελλάδα όπου την κατέκτησαν μετά τη μάχη της Λευκόπετρας.

## Δείτε επίσης
* Ανδρίσκος
* Μακεδονικοί πόλεμοι
* Πρώτος Μακεδονικός Πόλεμος
* Δεύτερος Μακεδονικός Πόλεμος
* Τρίτος Μακεδονικός Πόλεμος
* Ρωμαιοσυριακός Πόλεμος
* Μάχη της Λευκόπετρας

## Πηγές
* Στρατιωτική Ιστορία, εκδόσεις Περισκόπιο, τεύχος 81, Μάιος 2003

Κατηγορία:Μακεδονικοί πόλεμοι
Συστηματικό όνομα στοιχείου

Ένα **συστηματικό όνομα στοιχείου** είναι το προσωρινό όνομα και σύμβολο που δίνεται σε χημικά στοιχεία που συνετέθησαν πρόσφατα ή δεν έχουν ακόμα συντεθεί. Ένα υπερουράνιο στοιχείο λαμβάνει μόνιμο όνομα και σύμβολο μόνο αφότου έχει επιβεβαιωθεί η σύνθεσή του. Σε μερικές περιπτώσεις αυτό αυτό η περίοδος έχει παραταθεί λαμβάνοντας και πολιτικές διαστάσεις. Προκειμένου να μην υπάρχει ασάφεια για αυτά τα στοιχεία  η Διεθνής Ένωση Καθαρής και Εφαρμοσμένης Χημείας (IUPAC) χρησιμοποιεί ένα σύνολο κανόνων ώστε να αποδίδει προσωρινό συστηματικό όνομα και σύμβολο σε κάθε τέτοιο στοιχείο. Αυτή η προσέγγιση προέρχεται από την επιτυχημένη ανάπτυξη της κανονικής ονοματολογίας της IUPAC για τις οργανικές ενώσεις.

## Οι κανόνες της IUPAC

Τα προσωρινά ονόματα προέρχονται συστηματικά από τον ατομικό αριθμό του στοιχείου. Κάθε ψηφίο μεταφράζεται σε μία «αριθμητική ρίζα» σύμφωνα με τον παραπάνω πίνακα. Οι ρίζες διατάσσονται στη σειρά και το όνομα ολοκληρώνεται με την κατάληξη *-ium*. Κάποιες από τις ρίζες είναι λατινικής προέλευσης και άλλες ελληνικής, και ο λόγος είναι να αποφευχθεί δύο ψηφία να αρχίζουν με το ίδιο γράμμα. Υπάρχουν δύο επιπλέον κανόνες για την αποφυγή περίεργων ονομάτων.
* Αν το *bi* ή το *tri* ακολουθούνται από την κατάληξη *ium* το αποτέλεσμα είναι *-bium* και *-trium* και όχι *-biium* και *-triium*.
* Αν το *enn* ακολουθείται από το *nil* το αποτέλεσμα είναι *-ennil-* και όχι *-ennnil-*.

Το συστηματικό σύμβολο σχηματίζεται από το πρώτο γράμμα κάθε ρίζας, μετατρέποντας το πρώτο σε κεφαλαίο.

Όλα τα στοιχεία με ατομικό αριθμός έως 112 έχουν λάβει μόνιμα ονόματα και σύμβολα, έτσι η χρήση των συστηματικών ονομάτων και συμβόλων συνιστάται μόνο για τα στοιχεία από το 113 και πάνω. 

Παραδείγματα:
:
:''Σημείωση: Τα παραδείγματα δείχνουν υποθετικά στοιχεία. Έως το 2010, το Ununoctium, στοιχείο 118, είναι το στοιχείο με τον μεγαλύτερο ατομικό αριθμό που έχει ανακαλυφθεί.

## Εξωτερικοί σύνδεσμοι
*The IUPAC recommendation. άτιτλο προσχέδιο, Μάρτιος 2004. (PDF, 143 kB).
*http://media.iupac.org/publications/pac/2002/pdf/7405x0787.pdf
* American Chemical Society, Committee on Nomenclature, Terminology & Symbols 

Κατηγορία:Χημικά στοιχεία
Ουταράχαντ

Η **Ουταράχαντ** είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο βόρειο τμήμα της χώρας, στα σύνορα με το Θιβέτ και το Νεπάλ. Η συνολική της έκταση είναι 53.566 τ.χλμ., ενώ ο πληθυσμός της περίπου 8.479.600 κάτοικοι. Πρωτεύουσά της είναι η πόλη Ντεχράντουν, ή Ντεχρά Ντουν.

Η Ομόσπονδη Πολιτεία Ουταράχαντ, μετά τις μεγάλες αναταραχές του 1993, ιδρύθηκε τον Νοέμβριο του 2000, ως 27η Ομόσπονδη Πολιτεία, με την απόσχιση τμημάτων της Πολιτείας Ουτάρ Πραντές, με αρχικό όνομα Ουταραχάλ. Το 2007 μετονομάστηκε στο σημερινό Ουταράχαντ, ή Ουταραχάντ, που σημαίνει Βόρεια (Ουταρά) + Χώρα (κΧαντ).

## Παραπομπές


## Πηγές
* "Stateman΄s Year-Book 1987-88" σελ.657-658.
* "Εγκυκλοπαίδεια Πάπυρος Λαρούς Μπριτάννικα".

## Βιβιογραφία
* Umachand Handa (2002). *History of Uttaranchal*. Indus Publishing. ISBN 81-7387-134-5. Excerpts
* Husain, Z. (1995). *Uttarakhand movement: the politics of identity and frustration, a psycho-analytical study of the separate state movement, 1815-1995*. Bareilly: Prakash Book Depot. ISBN 81-85897-17-4
* Śarmā, D. (1989). *Tibeto-Himalayan languages of Uttarakhand*. Studies in Tibeto-Himalayan languages, 3. New Delhi, India: Mittal Publications. ISBN 81-7099-171-4
* Fonia, K. S. (1987). *Uttarakhand, the land of jungles, temples, and snows*. New Delhi, India: Lancer Books.
* Mukhopadhyay, R. (1987). *Uttarakhand movement a sociological analysis*. Centre for Himalayan Studies special lecture, 8. Raja Rammohunpur, Dt. Darjeeling: University of North Bengal.
* Uma Prasad Thapliyal (2005). *Uttaranchal: Historical and cultural perspectives*. B.R. Pub. Corp.,. ISBN 81-7646-463-5.
* Nationalistic part of Greater Nepal Region
* Vijaypal Singh Negi, Jawahernagar,Post -Agastyamuni,Dist.- Rudraprayag, *The Great Himalays*Publication Date- 1998,
Alok Aswal,dehradun

## Εξωτερικοί σύνδεσμοι

* Επίσημη ιστοσελίδα της κυβέρνησης Ουταράχαντ
* Uttarakhand Online Community
* Verzeichnis offizieller Regierungs-Websites Indiens - Uttarakhand (englisch)
* Länderportrait zu Uttarakhand von Torsten Otto bei suedasien.info
* Fotostrecke über Uttarakhand von Christoph S. Sprung und Uwe Skoda bei suedasien.info
* Nachricht zum Regierungswechsel in Uttarakhand (März 2007) bei suedasien.info

Κατηγορία:Ομόσπονδες Πολιτείες Ινδίας
570 Κύθηρα

Τα **Κύθηρα (Kythera)** είναι ένας μεγάλος αστεροειδής στην εξωτερική περιοχή της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,604. Ανακαλύφθηκε το 1905 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήραν το όνομά τους από τη νήσο Κύθηρα.

## Φυσικά χαρακτηριστικά
Η μέση διάμετρος των Κυθήρων εκτιμάται σε 102,80 χιλιόμετρα. Ο φασματικός τύπος τους είναι **T**, ενώ το άλβεδό τους είναι 0,050. Τα Κύθηρα περιστρέφονται γύρω από τον εαυτό τους μία φορά κάθε 8 ώρες και 7 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Κυθηρα
Μάχη της Πύδνας (148 π.Χ.)

*Για τη μάχη του Τρίτου Μακεδονικού Πολέμου το 168 π.Χ., δείτε [[Μάχη της Πύδνας]].*

Η **μάχη της Πύδνας** πραγματοποιήθηκε το 148 π.Χ. ανάμεσα στους Ρωμαίους του Κόιντου Καικίλιου Μέτελλου και τους Μακεδόνες του Ανδρίσκου στην Πύδνα κατά τον Τέταρτο Μακεδονικό Πόλεμο.

## Προοίμιο

Ο Ανδρίσκος διαδίδοντας πως είναι γιος του Περσέα, του τελευταίου βασιλιά της Μακεδονίας, έγινε πιστευτός από πολλούς, ενώ ορισμένοι βασιλιάδες του χορήγησαν και στρατό. Εκείνος κατέλαβε τη Μακεδονία και οι Ρωμαίοι βλέποντας ότι η εξουσία τους απειλούνταν έστειλαν το Ρωμαίο στρατηγό Πόπλιο Ιουβέντιο ο οποίος το 148 π.Χ. ηττήθηκε και ο ίδιος πέθανε. Μετά τη νίκη του, ο Ανδρίσκος πήρε με το μέρος του τους Θράκες και εισέβαλλε στη Θεσσαλία.  Οι Ρωμαίοι τότε έστειλαν το στρατηγό Κόιντο Καικίλιο Μέτελλο, στον οποίο έδωσε ως βοήθεια πλοία ο βασιλιάς της Περγάμου, ο Άτταλος. Τότε ο Ανδρίσκος κινήθηκε στην Πύδνα.

## Η μάχη

Κι ο ίδιος ο Μέτελλος κατευθύνθηκε στην Πύδνα. Ο Μακεδόνας στρατηγός όμως χώρισε το στρατό του σε δύο μέρη. Το ένα το άφησε στην περιοχή της Πύδνας και το άλλο το έστειλε στη Θεσσαλία να την κατακτήσει. Ο Ρωμαίος στρατηγός όμως άρχισε τη μάχη με μία επίθεση. Σε αυτή την επίθεση οι Θράκες και οι Έλληνες δεν μπόρεσαν να αντισταθούν στην επέλαση του υπεράριθμου Ρωμαϊκού ιππικού και ηττήθηκαν.

## Μετά τη μάχη

Μετά τη μάχη, ο Ανδρίσκος κατευθύνθηκε στη Θράκη όπου και ετοίμασε στρατό να ξαναντιμετωπίσει το Μέτελλο. Κι πάλι ηττήθηκε όμως. Τότε τον πρόδωσε ένας Θράκας ο Βύζης και οδηγήθηκε στη Ρώμη όπου κόσμησε το θρίαμβο του Ρωμαίου στρατηγού. Δύο χρόνια αργότερα πέθανε. Η Μακεδονία τότε έγινε ρωμαϊκή επαρχία κι οι Ρωμαίοι έστρεψαν την προσοχή τους στη νότια Ελλάδα, την οποία και κατέκτησαν το 146 π.Χ. μετά τη μάχη της Λευκόπετρας.

## Πηγές

* Στρατιωτική Ιστορία, εκδόσεις Περισκόπιο, τεύχος 81, Μάιος 2003

Κατηγορία:Μάχες ρωμαϊκού στρατού
Κατηγορία:Μάχες μακεδονικού στρατού
Κατηγορία:Μάχες των Μακεδονικών Πολέμων
Κατηγορία:Ιστορία της αρχαίας Πιερίας
572 Ρεβέκκα

Η **Ρεβέκκα (Rebekka)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,757. Ανακαλύφθηκε το 1905 από τον Γερμανό αστρονόμο Πάουλ Γκετζ, που παρατηρούσε από τη Χαϊδελβέργη.

## Φυσικά χαρακτηριστικά
Η μέση διάμετρος της Ρεβέκκας εκτιμάται σε 29,62 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,085. Η Ρεβέκκα περιστρέφεται γύρω από τον εαυτό της μία φορά κάθε 5 ώρες και 39 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ρεβεκκα
573 Ρέχα

Η **Ρέχα (Recha)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,412. Ανακαλύφθηκε το 1905 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από ένα πρόσωπο του δράματος του Γκότολντ Λέσινγκ *[[Νάθαν ο Σοφός]]* (1779).

## Φυσικά χαρακτηριστικά
Η μέση διάμετρος της Ρέχας εκτιμάται σε 48 χιλιόμετρα. Ο φασματικός τύπος της είναι **XDC**, ενώ το άλβεδό της είναι 0,111. Η Ρέχα περιστρέφεται γύρω από τον εαυτό της μία φορά κάθε 7 ώρες και 10 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ρεχα
Αρχαϊκοί άνθρωποι

Ο όρος **αρχαϊκοί άνθρωποι** αναφέρεται γενικά στις διάφορες ποικιλίες του γένους *[[Homo]]* που έζησαν τα τελευταία 500.000 χρόνια, σε αντίθεση με τον όρο ανατομικά σύγχρονοι άνθρωποι που αναφέρεται αποκλειστικά στο είδος *[[Homo sapiens]]*.
Χρησιμοποιείται κυρίως για να περιγράψει τον *[[Homo heidelbergensis]]*, τον *[[Homo rhodesiensis]]*, τον *[[Homo neanderthalensis]]* και περιστασιακά τον *[[Homo antecessor]]*. 

Οι σύγχρονοι άνθρωποι πιστεύεται πως εξελίχθηκαν από του αρχαϊκούς *Homo sapiens*, οι οποίοι εξελίχτηκαν με τη σειρά τους από τον *[[Homo erectus]]*. Οι διάφορες ομάδες των αρχαϊκών *Homo sapiens* μοιράζονται το τριωνυμικό όνομα "*Homo sapiens*" γιατί το μέγεθος του εγκεφάλου τους δεν διαφέρει σημαντικά με αυτό των σύγχρονων ανθρώπων. Συγκεκριμένα, οι αρχαϊκοί *Homo sapiens* είχαν εγκέφαλο μεταξύ 1200 και 1400 κυβικών εκατοστών, μέγεθος παρόμοιο με αυτό του ανθρώπινου εγκεφάλου. Διαφέρουν από τους ανατομικούς σύγχρονους ανθρώπους επειδή έχουν χοντρό κρανίο, προεξέχων οστό γύρω από τα φρύδια, καθώς και λόγω της έλλειψης προεξέχοντος σαγονιού.

Οι ανατομικά σύγχρονοι άνθρωποι εμφανίστηκαν περίπου πριν από 200.000 χρόνια και μέσα σε διάστημα 70.000 χρόνων αντικατέστησαν τις "αρχαϊκές" ομάδες. Παρόλα αυτά πιστεύεται πως μερικοί μη-σύγχρονοι πληθυσμοί του γένους *Homo* εξακολουθούσαν να ζουν στη γη μέχρι τουλάχιστον 30.000 χρόνια πριν.

## Παραπομπές


Αρχαικοι
Κατηγορία:Ανθρωπίδες
574 Ρέγκινχιλντ

Η **Ρέγκινχιλντ (Reginhild)** είναι ένας μικρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,25. Ανακαλύφθηκε το 1905 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.

## Φυσικά χαρακτηριστικά
Η μέση διάμετρος της Ρέγκινχιλντ εκτιμάται σε 7,46 χιλιόμετρα. Ο φασματικός τύπος της είναι πιθανώς **S** (λιθώδης), ενώ το άλβεδό της είναι 0,382. Η Ρέγκινχιλντ περιστρέφεται γύρω από τον εαυτό της με άγνωστη περίοδο.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ρεγκινχιλντ
Μάχη του ποταμού Αώου

Η **μάχη του ποταμού Αώου** πραγματοποιήθηκε το 198 π.Χ. ανάμεσα στους Ρωμαίους του Τίτου Κουίνκτιου Φλαμινίνου και το Μακεδονικό βασίλειο του Φίλιππου του Ε' στον ποταμό Αώο κατά το Δεύτερο Μακεδονικό Πόλεμο. Νικητές εξήλθαν οι Ρωμαίοι. Τον επόμενο χρόνο (197 π.Χ.) οι δύο στρατοί συναντήθηκαν στις Κυνός Κεφαλές.

## Πηγές

* Στρατιωτική Ιστορία, εκδόσεις Περισκόπιο, τεύχος 81, Μάιος 2003

Κατηγορία:Μάχες ρωμαϊκού στρατού
Κατηγορία:Μάχες μακεδονικού στρατού
Κατηγορία:Μάχες των Μακεδονικών Πολέμων
Πανύασις

Ο **Πανύασις** (θάν. 454 π.Χ.) ήταν αρχαίος Έλληνας επικός ποιητής του 5ου αιώνα π.Χ., από την Αλικαρνασσό. Είναι γνωστός για τα *[[Ηράκλεια]]* και τα *Ιωνικά*. Πιστεύεται ότι έγραψε και άλλα έργα που έχουν χαθεί. Το έργο του δεν εκτιμήθηκε όσο ζούσε αλλά μετά θάνατον αναγνωρίσθηκε σαν ένας από τους μεγαλύτερους ποιητές της αρχαϊκής εποχής. Ήταν θείος ή εξάδελφος του Ηροδότου. Το 454 π.Χ. ο Πανύασις εκτελέστηκε από τον τύραννο Λύγδαμι λόγω των πολιτικών του δραστηριοτήτων.

## Παραπομπές


Κατηγορία:Αρχαίοι Έλληνες επικοί ποιητές
Κατηγορία:Αλικαρνασσός
Κλοέ Γκραφτιό

Η **Κλοέ Γκραφτιό** (Chloé Graftiaux) (18 Ιουλίου 1987 Βρυξέλες, Βέλγιο – 21 Αυγούστου 2010, Κουρμαγιέ, Ιταλία) ήταν Βελγίδα αναρριχήτρια. Έχασε τη ζωή της σε μοιραία πτώση στην Αιγκίγ Νουάρ ντε Πετερέ (3.773 m) στα Λευκά Όρη στην ηλικία των 23 ετών.

Ικανή αναρριχήτρια, στην περίοδο 2010 στο Παγκόσμιο Κύπελο Μπούλντερινγκ της Διεθνούς Ομοσπονδίας Αθλητικής Αναρρίχησης (IFSC) κέρδισε τους διαγωνισμούς στο Βέιλ του Κολοράντο στις ΗΠΑ και του Σέφιλντ, Ηνωμένο Βασίλειο τερματίζοντας 3η στη γενική κατάταξη. Κέρδισε επίσης πολλές φορές το βελγικό πρωτάθλημα και τον Ιανουάριο του 2010 κέρδισε το παγκόσμιο κύπελλο αναρρίχησης πάγου «Ice Master-Worldcup» στο Βάλε ντι Νταόνε.

Στις 21 Αυγούστου 2010 κατά τη διάρκεια αναρρίχησης στην Αιγκίγ Νουάρ Πετερέ (Aiguille Noire Peuterey) με τον σχοινοσύντροφό της Νικολά, κατεβαίνοντας την νότια όψη του βουνού γλίστρησε σε χαλαρό πάτημα και όντας ανασφάλιστη, καθώς το συγκεκριμένο σημείο δεν είχε τεχνική δυσκολία, έκανε πτώση 600 μ..


File:Boulder Worldcup Vienna 29-05-2010b final10 Chloé Graftiaux.jpg|Η Graftiaux κατά τη διάρκεια του Παγκόσμιου Κυπέλου Μπούλντερινγκ στη Βιένη.
File:Aiguille Noire de Peuterey & Les Dames Anglaises.JPG|Η Αιγκίγ Νουάρ ντε Πετερέ και η Λε Νταμ Ανγκλέζ, από το Πουάντ Ελμπρονέ τον Ιούλιο του 2009.


## Παραπομπές


## Εξωτερικοί σύνδεσμοι
* Προσωπικός ιστότοπος της Chloé Graftiaux
* Στοιχεία για την Graftiaux ifsc-climbing.org

Κατηγορία:Βέλγοι αναρριχητές
Παλαίστρα

μικρογραφία|260x260εσ
Η **παλαίστρα** ήταν η αρχαία ελληνική σχολή πάλης. Δραστηριότητες όπως η πυγμαχία και η πάλη που δε χρειάζονταν πολύ χώρο, γίνονταν εκεί. Η παλαίστρα λειτουργούσε ανεξάρτητα αλλά και σαν μέρος των δημοσίων γυμνασίων: μια παλαίστρα μπορούσε να υπάρχει χωρίς γυμνάσιο, αλλά ένα γυμνάσιο δε μπορούσε να υπάρχει χωρίς παλαίστρα.

## Αρχιτεκτονική της παλαίστρας
Η αρχιτεκτονική της παλαίστρας, αν και είχε κάποια περιθώρια, ακολουθούσε ένα συγκεκριμένο, σταθερό σχέδιο. Η παλαίστρα αποτελούνταν από έναν παραλληλόγραμμο χώρο που περικλειόταν από κιονοστοιχίες με διπλανά δωμάτια. Τα δωμάτια αυτά μπορούσαν να έχουν πολλές λειτουργίες: μπάνια, χώροι παιχνιδιού (μπάλας), αποδυτήρια και αποθηκευτικοί χώροι ρούχων, χώροι συνάθροισης, παρατήρησης ή διδασκαλίας, και αποθήκες ελαίων, σκονών ή άλλου απαραίτητου αθλητικού εξοπλισμού. Ο Βιτρούβιος, στο κείμενό του *Περί Αρχιτεκτονικής*, αποτελεί μια σημαντική αρχαία πηγή για αυτόν τον τύπο κτίσματος και παρέχει πολλές πληροφορίες για αυτό που ονομάζει "παλαίστρα, ελληνικού τύπου". Αν και οι λεπτομέρειες των περιγραφών του δεν αντιστοιχούν πάντα στα αρχαιολογικά ευρήματα που υπάρχουν, μάλλον επειδή έγραφε γύρω στο 27 π.Χ., το έργο του παρέχει σημαντική γνώση για τη γενική σχεδίαση και χρήση χώρων αυτού του τύπου. Όπως περιγράφει ο Βιτρούβιος, η παλαίστρα ήταν τετράγωνη ή παραλληλόγραμμη ως προς το σχήμα, με κιονοστοιχίες και στις τέσσερις πλευρές, που δημιουργούσαν προστώα. Το προστώο της βόρειας πλευράς της παλαίστρας ήταν διπλού βάθους ώστε να προστατεύει από τον καιρό. Μεγάλες αίθουσες (*εξέδρες*) χτίζονταν στις πλευρές μονού βάθους της παλαίστρας με θέσεις για αυτούς που απολάμβαναν τις διανοητικές απολαύσεις, και η πλευρά διπλού βάθους χωριζόταν σε μια περιοχή για δραστηριότητες νέων (*ephebeum*, *εφηβαίο*), μια περιοχή με χώρους για την άσκηση στην πάλη, άλμα κλπ (*coryceum, κωρυκείον*), ένα χώρο για τη χρήση των σκονών (*conisterium, κονιστἠριον*), ένα δωμάτιο για μπάνιο (*λουτρόν*) και μια αποθήκη για τα έλαια (*elaeothesium, ελαιοθέσιον*). Παραδείγματα αυτού του κτίσματος προέρχονται από δύο σημαντικές Ελληνικές πόλεις, την Ολυμπία και τους Δελφούς.

## Φωτογραφία

## Δείτε επίσης
* Ρωμαϊκή παλαίστρα Χαλκίδας 
* Η αρχαία παλαίστρα της Λαμίας

## Εξωτερικοί σύνδεσμοι
*Perseus Digital Library, Ολυμπία
*Perseus Digital Library, Δελφοί

Κατηγορία:Αθλητισμός της Αρχαίας Ελλάδας
Κατηγορία:Αθλητικές εγκαταστάσεις
Κατηγορία:Αρχαιοελληνική αρχιτεκτονική
Κατηγορία:Παγκράτιο
Lacuna Coil

Οι **Lacuna Coil** είναι ιταλικό μουσικό συγκρότημα με καταγωγή από το Μιλάνο. Δημιουργήθηκαν το 1994 ως gothic metal μπάντα, αλλά στην πορεία η μουσική τους καθιερώθηκε σαν εναλλακτική ροκ/μέταλ. Έχουν κυκλοφορήσει 5 δίσκους και ένα μια ζωντανή ηχογράφηση. Το συγκρότημα αποτελείται από τους Κριστίνα Σκάμπια (φωνητικά), Αντρέα Φέρρο (φωνητικά), Ντιέγκο Καβαλότι (κιθάρα), Μάρκο Κότι Τζελάτι (μπάσο) και Ράιαν Μπλέικ Φόλντεν (ντραμς). Σχεδόν όλοι οι στίχοι τους είναι γραμμένοι στα αγγλικά (εκτός 2-3 κομματιών που είναι γραμμένοι στην μητρική τους γλώσσα, τα ιταλικά) και αναφέρονται κυρίως στην αγάπη και την απόγνωση.

## Δισκογραφία

**Studio albums**
* *[[In a Reverie]]* (1999)
* *[[Unleashed Memories]]* (2001)
* *[[Comalies]]* (2002)
* *[[Karmacode]]* (2006)
* *[[Shallow Life]]* (2009)
* *[[Dark Adrenaline]]* (2012)
* *[[Broken Crown Halo]]* (2014)
**Delirium* (2016)
**Black Anima* (2019)
**Sleepless Empire* (2025)

**EP**
* *Lacuna Coil* (1998)
* *Halflife* (2000)

## Εξωτερικοί σύνδεσμοι

* Επίσημη ιστοσελίδα

Κατηγορία:Gothic metal συγκροτήματα
Κατηγορία:Ιταλικά heavy metal συγκροτήματα
Κατηγορία:Alternative metal συγκροτήματα